

**REPUBLIKA HRVATSKA**

**DUBROVAČKO - NERETVANSKA ŽUPANIJA**

**GRAD DUBROVNIK**

**G r a d o n a č e l n i k**

KLASA: 363-01/18-09/12

URBROJ: 2117/01-01-18-04

Dubrovnik, 14. veljače 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01,60/01, 129/05, 109/07, 125/08, 36/09, 150/11, 144/12, i 19/13,123/17- pročišćeni tekst) i članka 41. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, i 6/13 – pročišćeni tekst i 9/15), gradonačelnik Grada Dubrovnika donio je

**Z A K L J U Č A K**

1. Utvrđuje se Prijedlog Programa povećanja energetske učinkovitosti postojećih višestambenih zgrada na području Grada Dubrovnika.
2. Izvjestiteljica u ovom predmetu bit će Zrinka Raguž, privremena pročelnica Upravnog odjela za europske fondove, regionalnu i međunarodnu suradnju.

Gradonačelnik

Mato Franković

Dostaviti:

1. Gradsko vijeće Grada Dubrovnika, ovdje

2. Upravni odjel za europske fondove, regionalnu i međunarodne suradnju, ovdje

3. Upravni odjel za poslove gradonačelnika, ovdje

4. Pismohrana



**REPUBLIKA HRVATSKA**

**DUBROVAČKO - NERETVANSKA ŽUPANIJA**

**GRAD DUBROVNIK**

Upravni odjel za europske fondove,

regionalnu i međunarodnu suradnju

KLASA: 363-01/18-09/12

URBROJ: 2117/01-25-18-03

Dubrovnik, 14. veljače 2018.

**GRADONAČELNIK**

-ovdje-

**PREDMET:** Prijedlog Programa povećanja energetske učinkovitosti postojećih višestambenih zgrada na području Grada Dubrovnika, dostavlja se

U skladu sa Zakonom o energetskoj učinkovitosti („Narodne novine broj: 127/14 dalje u tekstu: Zakon) i Programom energetske obnove višestambenih zgrada za razdoblje od 2014. do 2020. godine s detaljnim planom za razdoblje od 2014. do 2016. godine („Narodne novine“ broj: 78/14 dalje: Program) Grad Dubrovnik donosi Program povećanja energetske učinkovitosti postojećih višestambenih zgrada na području Grada Dubrovnika.

Program povećanja energetske učinkovitosti postojećih višestambenih zgrada na području Grada Dubrovnika definira ciljeve i mjere kojima se suvlasnike višestambenih zgrada posredstvom upravitelja s područja Grada potiče na povećanje energetske učinkovitost.

Slijedom prethodno navedenog, predlaže se gradonačelniku Grada Dubrovnika donijeti sljedeći

**ZAKLJUČAK**

* + - 1. Utvrđuje se Prijedlog Programa povećanja energetske učinkovitosti postojećih višestambenih zgrada na području Grada Dubrovnika.
      2. Izvjestiteljica u ovom predmetu bit će Zrinka Raguž, privremena pročelnica Upravnog odjela za europske fondove, regionalnu i međunarodnu suradnju.

Privremena pročelnica

Zrinka Raguž

DOSTAVITI:

* Naslov
* Evidencija
* Pismohrana

Na temelju članka 1. Zakona o energetskoj učinkovitosti („Narodne novine“, broj 127/14), Programa energetske obnove višestambenih zgrada za razdoblje od 2014. do 2020. godine s detaljnim planom za razdoblje od 2014. do 2016. godine („Narodne novine“, broj 78/14) i članka 32. Statuta Grada Dubrovnika („Službeni glasnik Grada Dubrovnika“ , broj 4/09, 6/10, 3/11, 14/12, 5/13, 6/13 – pročišćeni tekst i 9/15) Gradsko vijeće Grada Dubrovnika na \_ sjednici, održanoj \_\_\_\_\_\_\_ 2018., donijelo je

**PROGRAM**

**povećanja energetske učinkovitosti postojećih višestambenih zgrada na području Grada Dubrovnika**

1. OPĆE ODREDBE

Članak 1.

Ovim programom Grad Dubrovnik će poticati suvlasnike višestambenih zgrada posredstvom upravitelja s područja Grada na povećenje energetske učinkovitost. Ovaj program u skladu je sa Zakonom o energetskoj učinkovitosti („Narodne novine“, broj 127/14), te dosadašnjim djelovanjem Grada na području energetike i zaštite okoliša i potpisom Energetske povelje. Na području grada Dubrovnika nalazi se oko 1200 višestambenih zgrada s oko 10 000 stanova u kojima živi oko 22 000 stanovnika. Većina višestambenih zgrada izgrađena je prije 1990. godine te ne posjeduju adekvatnu toplinsku zaštitu vanjske ovojnice i vanjsku stolariju.

Članak 2.

Grad Dubrovnik će na temelju Programa povećanja energetske učinkovitosti postojećih višestambenih zgrada na području Grada Dubrovnika (u daljnjem tekstu: Program), objaviti javni poziv za provedbu aktivnosti propisanih Programom.

Predmet javnog poziva je javno prikupljanje prijava za neposredno sudjelovanje Grada Dubrovnika u sufinanciranju energetske učinkovitosti postojećih višestambenih zgrada na području Grada Dubrovnika (u daljnjem tekstu: Grad).

Pod energetskom učinkovitosti smatraju se sljedeći projekti:

1. izrada projektne dokumentacije za projekte povećanja energetske učinkovitosti
2. energetska obnova.
3. CILJ PROGRAMA

Članak 3.

Cilj Programa je poticanje energetske učinkovitosti postojećih višestambenih zgrada sufinanciranjem:

1. izrade projektne dokumentacije za projekte povećanja energetske učinkovitosti
2. energetske obnove, doprinoseći ostvarenju ciljeva i mjera određenih u Nacionalnom programu energetske obnove višestambenih zgrada i Trećem nacionalnom akcijskom planu energetske učinkovitosti.
3. UVJETI ZA FINANCIRANJE

Članak 4.

Pravo na financiranje sukladno Javnom pozivu koji će se objaviti temeljem Programa povećanja energetske učinkovitosti postojećih višestambenih zgrada na području Grada Dubrovnika mogu ostvariti upravitelji višestambenih zgrada, kao korisnici sredstava u ime i na račun suvlasnika višestambenih zgrade koji u svojstvu krajnjih korisnika, ako udovoljavaju sljedećim uvjetima da:

* upravitelji zgrada dostave pravodobni prijavni obrazac za financiranje u ime i na račun suvlasnika;
* su registrirani za obavljanje poslova upravljanja stambenim zgradama i imaju sjedište na području Republike Hrvatske, ukoliko se radi o upravitelju kao trgovačkom društvu ili obrtniku;
* suvlasnici višestambene zgrade u svojstvu krajnjih korisnika ulažu sredstva za potrebe provedbe sufinanciranih projekata;
* sklope ugovor s Gradom o zajedničkom ulaganju u energetsku obnovu višestambenih zgrada;
* dostave potrebnu dokumentaciju sukladno ovom Javnom pozivu.

Članak 5.

Odabrani Korisnik sredstava nakon primitka Rješenja o odabiru, obavezan je realizirati prijavljenu mjeru energetske učinkovitosti sukladno svim uvjetima Javnog poziva te predati Zahtjev za povrat sredstava u roku 12 mjeseci od potpisivanja Ugovora.

Ukoliko odabrani Korisnik sredstava ne realizira predmetni projekt sukladno rokovima iz članka 5. stavka 1. ovog programa smatrat će se da je isti odustao od provedbe projekta.

1. PROVOĐENJE PROGRAMA

Članak 6.

Program provodi Grad Dubrovnik, Upravni odjel za europske fondove, regionalnu i međunarodnu suradnju, dok će ocjenjivanje pristiglih prijava te odabir višestambenih zgrada kojima se odobrava sufinanciranje provoditi Povjerenstvo koje će imenovati Gradonačelnik.

Ukupni troškovi mjera poticanja energetske učinkovitosti u višestambenim zgradama bit će sufinancirani nepovratnim novčanim sredstvima Grada Dubrovnika.

II. ZAVRŠNE ODREDBE

Članak 7.

Ovaj program stupa na snagu danom objave u „Službenom glasniku Grada Dubrovnika“.

Stupanjem na snagu ovoga programa prestaje vrijediti Zaključak Gradskog vijeća Grada Dubrovnika, Klasa: 373-01/16-01/04 Urbroj 2117/01-09-16-3, od 14. ožujka 2016.

Predsjednik Gradskog vijeća:

mr.sc. Marko Potrebica

**O b r a z l o ž e n j e**

Program energetske obnove višestambenih zgrada za razdoblje od 2014. do 2020. godine s detaljnim planom za razdoblje od 2014. do 2016. godine Ministarstva graditeljstva i prostornog uređenja („Narodne novine“, broj 78/14) temeljni je dokument koji određuje ciljeve i prioritete za povećanje energetske učinkovitosti na području Grada Dubrovnika.

Grad Dubrovnik je odlučio poticati suvlasnike višestambenih zgrada posredstvom upravitelja s područja Grada na povećanje energetske učinkovitosti, u skladu s dosadašnjim djelovanjem Grada na području energetike i zaštite okoliša te potpisom Energetske povelje.

Strateški cilj je poticanje energetske učinkovitosti - ušteda električne i toplinske energije, smanjenje troškova za energiju, povećanje ugodnosti boravka i rada u zgradama, poticanje poboljšanja energetske učinkovitosti u postojećim više stambenim zgradama te ocjena njihovog učinka.

Na temelju Programa povećanja energetske učinkovitosti postojećih višestambenih zgrada na području Grada Dubrovnika (u daljnjem tekstu: Program), objaviti će se javni poziv za provedbu aktivnosti propisanih Programom. Predmet javnog poziva je javno prikupljanje prijava za neposredno sudjelovanje Grada Dubrovnika u sufinanciranju energetske učinkovitosti postojećih višestambenih zgrada na području Grada Dubrovnika (u daljnjem tekstu: Grad). Pod energetskom učinkovitosti smatraju se sljedeći projekti:

1. **izrada projektne dokumentacije za projekte povećanja energetske učinkovitosti**
2. **energetska obnova.**

Aktivnosti Programa energetske učinkovitosti postojećih višestambenih zgrada su sljedeće:

* definiranje kriterija po kojima će se odobravati bespovratna sredstva za višestambene zgrade
* priprema i objava javnih poziva za odobravanje sredstava
* prikupljanje, obrada, i selektiranje prijava
* definiranje, izrada i potpisivanje dokumentacije s odabranim korisnicima sredstava
* odobravanje nepovratnih sredstava
* praćenje, kontrola i izvještavanje o namjenskom korištenju odobrenih sredstava.

Program provodi Grad Dubrovnik, odnosno Upravni odjel za europske fondove, regionalnu i međunarodnu suradnju, dok će ocjenjivanje pristiglih prijava na objavljeni javni poziv te odabir višestambenih zgrada kojima se odobrava sufinanciranje provoditi Povjerenstvo.